Esther Skriver

Tine på ferie

Illustreret af Thora Lund

2. udgave

Lindhardt og Ringhof

Tine på ferie

Copyright © 1969, 2017 Esther Skriver og Lindhardt og Ringhof Forlag A/S

All rights reserved

ISBN: 9788711587614

1. e-bogsudgave, 2017

Format: EPUB 3.0

Denne bog er beskyttet af lov om ophavsret. Kopiering til andet end personlig brug må kun ske efter aftale med Lindhardt og Ringhof samt forfatter.

www.lindhardtogringhof.dk

Lindhardt og Ringhof Forlag A/S, et selskab i Egmont

Tine lytter

„Mor, kom og se,

nu kan jeg spille

med to bolde.”

Tine går ind

ad den åbne bag-dør.

„Mor, hvor er du?“

Mor svarer ikke.

Men nu kan Tine høre,

at hun taler

i telefon.

Mor siger:

„Det vil Tine da

meget gerne.

Jeg skal nok

sige det til hende.“

Tine åbner stille

døren til stuen

og går ind.

Så sætter hun sig

og lytter.

Da mor ser Tine,

siger hun

ind i telefonen:

„Nu er Tine her,

så kan du selv

tale med hende.“

Mor ser hen på Tine:

„Kom, Tine.

Det er tante Else.

Hun vil gerne

tale med dig.“

Tine går hen

til telefonen.

„Goddag tante Else,”

siger hun.

„Goddag Tine,“

siger tante Else,

„vil du komme ud til mig,

når du får ferie?“

Tine ser glad ud.

„Ja tak, det vil jeg gerne,

hvis jeg må for mor og far.”

Da Tine og mor

har sagt farvel

til tante Else,

siger Tine:

„Må jeg godt

for dig, mor?“

Mor vil ikke sige ja,

før hun har talt med far

om det.

Tine tror,

far vil sige ja.

„Jeg skal være der

helt alene uden jer.

Det bliver sjovt!

Jeg vil have

alt mit tøj med

og mine dukker

og de to nye bøger

og - - - -”

Stop nu lidt,“

ler mor,

„lad os først høre,

hvad far siger.”

I skolen

Hr. Bæk har dansk

i anden klasse.

„Py ha!

Det er vel nok varmt,“

siger Kim og ser op

fra sin bog.

„Ja, jeg er lige ved

at smelte.

Py ha!” siger Ulla.

„Så er det jo godt,

I snart får ferie,“

siger hr. Bæk.

„Hvornår skal vi spise?

Jeg er så sulten.“

Bo haler

en mad-pakke op

af sin skole-taske.

„Det ringer snart,“

siger hr. Bæk,

„ti nu stille og læs.“

Så er der ro igen.

Alle læser

i de små bøger.

Men lidt efter

siger Tine:

„Jeg skal til Sø-by

på ferie.“

„Skal du til Sø-by!“

Bo ser om mod Tine.

„Jeg skal også til Sø-by.

Min mor-mor og mor-far

har købt et nyt hus der.

Jeg skal rejse alene

ud til dem.“

„Vi skal til Born-holm,“

siger Kim.

Nu er der ikke ro

i klassen mere.

„Læg så de små bøger væk!“

Hr. Bæk må råbe,

for nu taler de alle om,

hvor de skal hen på ferie.

Da ringer det,

og så skal de spise.

De må gerne snakke sammen,

mens de spiser.

Tine sidder bag ved Bo.

Hun rykker ham i armen:

„Skal du rejse,

den dag vi får ferie?”

Bo ser om mod Tine:

„Jeg skal med den røde bus

klokken 12 på lørdag.“

Tine siger:

„Det skal jeg også.

Så kan vi jo følges ad.

Jeg skal også

rejse alene.“

Med bus

Mor går med Tine

til bussen.

Tine har

en stor kuffert med,

selv om hun kun

skal være væk 5 dage.

Den røde bus holder

på det store torv.

Mor og Tine går hen

til den mand,

der skal køre bussen.

Han hedder Tom Olsen.

De har tit kørt med ham,

så mor kender ham.

„Goddag,” siger mor,

„Tine vil gerne med bussen.

Vil De være så venlig

at sætte hende af

ud for kroen i Sø-by?”

„Det skal jeg nok,”

siger hr. Olsen.

Før Tine går ind i bussen,

siger mor:

„Nu er du vel ikke ked af,

at du skal være alene

ude hos tante Else?“

„Nej,” ler Tine,

„jeg er så glad,

fordi jeg fik lov til det.“

Så siger mor farvel til Tine

og beder hende hilse tante Else.

„Farvel mor.”

Tine går ind

i bussen.

Bo og hans mor,

far og lille-søster Lone

er inde i bussen.

Bos mor og far

siger farvel og går ud.

Tine går hen til Bo:

„Nå, du kom først!

Skal Lone også med?“

„Ja,“ siger Bo,

„Lone græd,

fordi hun ikke

skulle på ferie,

og så-fik hun lov til

at komme med.“

Lone ser glad ud.

„Jeg er da stor nok til

at komme på ferie

uden mor og far.

For jeg er nemlig 4 år.“

Bussen kører,

og Tine og Bo vinker.

Men Lone har ikke

tid til at vinke.

Hun ser ned i Bos taske.

„Bo, hvor er posen?

Jeg vil have en banan.“

„Du skal ikke

spise nu,“ siger Bo.

Men Lone finder

en banan.

Hun kan selv få

skrællen af.

Hun spiser én bid

og én bid til.

Så smører hun banan

på sit ene knæ.